**1.** **AKTIVNOST: IZRADA ZMAJA**

Tople sunčeve zrake svakodnevno nas zovu van. Možemo se igrati, trčati, skakati... Predlažem vam da napravite zmaja od papira.

**ZMAJ**



**POTREBNO VAM JE:**

* kvadrat od 48cm, izrezan iz plastične vrećice
* ljepljiva vrpca
* akrilne boje
* vrpce izrezane iz vrećice
* 2 štapa (najbolje bambusova) od 46cm
* uže dugo 90cm
* veliko klupko užeta
* štapić za ručku

**1.** Presavijte kvadratni komad plastične vrećice na pola, kako biste odredili sredinu. Napravite 3 oznake u istoj ravnini, 14cm od vrha i 3 niz središnju crtu. Spojite vanjske oznake kako biste dobili oblik romba. Izrežite zmaja.



**2.** Prelijepite uglove ljepljivom vrpcom. Dva komada ljepljive vrpce zalijepite niz središnju crtu, 1 i 41cm od vrha. Zamolite odraslu osobu da na oba komada napravi proreze. Presavijte uglove i u svakom probušite rupu.



**3.** Obojite zmaja. Izrežite plastičnu vrećicu na vrpce za rep i pri vrhu svake probušite rupu. Vežite ih za kraj jednog bambusova štapa. Oba štapa provucite kroz rupe u uglovima. Zalijepite krajeve štapova.



**4.** Provucite krajeve užeta od 90cm kroz otvore s oslikane strane prema naličju. Učvrstite ih čvorićima za štap.

**5.** Okrenite zmaja tako da su štapovi okrenuti prema vama.

**6**. Napravite omču na užetu.

**7.** Dugo uže čvorićem pričvrstite za omču.

**8.** Dugo uže zavežite za ručku od štapića, namotajte ga na štapić i spremni ste za polijetanje.

Pazite da štapove učvrstite s neoslikane strane zmaja.

****

Vrh obrasca

Ako vam se postupak iz priloga čini prekompliciran, vi ga možete pojednostaviti:

1. Izrežite kolaž papir ili čvršću plastičnu vrećicu u obliku romba (neka vam netko od odraslih pomogne).
2. Na vrh duljih strana romba zavežite špagu ili neku traku. Ukrasite zmaja po želji.

Kad je gotov, igra može početi. Npr. **trči** sa zmajem držeći ga u lijevoj ruci, zatim u desnoj ruci,

 **hodaj** sa zmajem (da li leti kao što je letio kad si trčao?),

 **skači** sa zmajem,

 **vrti** ga iznad glave, oko sebe,

 **preskoči ga**,

 **pokušaj plesati** sa zmajem...

CILJEVI I ZADACI:

Potaknuti dječju maštu, kreativnost, sposobnost konstruiranja i spretnost u rukovanju priborom potrebnim u radu, dosljednost u izvršavanju zadataka, razvoj samopouzdanja i pozitivne slike o sebi i svojim mogućnostima.

1. **AKTIVNOST: IGRA „LETI, LETI“**

Što sve leti ili može letjeti? Dobro razmisli.

Igru možeš igrati sa svojom obitelji. Rukama lagano plješćeš po koljenima dok netko od tvojih suigrača navodi životinje, predmete i slično. Npr.: *leti, leti stolica* – kaže tvoj suigrač, a ti kažeš da leti na način da prestaneš pljeskati po koljenima i digneš ruke iznad glave, odnosno kažeš da ne leti na način da nastaviš i dalje pljeskati po koljenima.

Igra traje koliko daleko seže vaša mašta u potrazi za svime što leti.

CILJEVI I ZADACI:

Stjecanje i proširivanje znanja o pojmovima, razvoj mašte, bogaćenje dječjeg rječnika.

1. **AKTIVNOST: GRAFOMOTORIČKE VJEŽBE**

ZA RAD JE POTREBNO:

* Papir A4, bijeli
* olovka

POSTUPAK:

1. Vidi predložak
2. Pokušaj sam napraviti crte na kojima ćeš raditi zadatak. Mama ili tata neka ti točkom označe mjesta od kuda do kuda ćeš ravnalom povući crtu. Razmak između crta neka bude 2 cm.

CILJEVI I ZADACI:

Razvoj fine motorike šake, vizualne percepcije i okulomotorne koordinacije.



1. **AKTIVNOST: PRIČA „ŽUTI ZMAJ“**

# [Žuti zmaj- nlp priča za djecu](https://znatizelja.wordpress.com/2017/03/14/zuti-zmaj-nlp-prica-za-djecu/)



Tamo negdje u velikoj šumi duboko u spilji živio je žuti zmaj. On nije bio poput drugih zmajeva. Drugi zmajevi bili su zeleni. A on je bio drugačiji. Bio je žut. Žut kao maslačak. Ili malo više kao kikiriki. Bio je tužan što nije zelen poput ostalih zmajeva. A i sramio se svoje žute boje. Zato je odlučio živjeti daleko od njih, u malenoj, hladnoj spilji. U tu spilju sunce nikada nije ulazilo. U njoj je bilo mračno. Premračno za jednog zmaja.

Zeleni zmajevi živjeli su u svojim gnijezdima visoko u brdima. Toliko visoko da su svojim repom mogli dotaknuti veliko žuto sunce. I onaj *Glavni među svim zmajevima* živio je na brdu. Na onom najvišem. Tamo nikada nije bilo hladno, a sunce je sjalo gotovo uvijek.

Svake godine *Glavni među svim zmajevima* organizirao bi natjecanje u veličanstvenom riganju vatre-rigoboju. Zmajevi su jako dobri rigači vatre. Oni to mogu i znaju. Oni su rođeni za to. To natjecanje jako je važno zmajevima. Kad jednom pobjediš u rigoboju, nitko ti više ne može oduzeti titulu najboljeg rigača vatre. Da bi pobjedio moraš napraviti najbolji vatrorig. Oni stariji zmajevi kažu da je to lako. Moraš misliti na nešto što te usrećuje i duboko disati. Dok dišeš, vatra će sama pronaći put i napraviti veličanstveni rig.

Ove je godine *Glavni među svim zmajevima* zaželio nešto novo. On je obožavao ovakva natjecanja, no pitao se kad će konačno netko napraviti drugačiji vatrorig. Odlučio je dodatno nagraditi onog tko će u ovo natjecanje unijeti i nešto drugačije.

Zmajevi su se domišljali što da naprave da budu drugačiji. No, niti jedan od njih nije se mogao ničeg novog dosjetiti. A onda se *Najmanji od svih zelenih zmajeva* dosjetio Žutog zmaja i otišao ga potražiti.

Kad je natjecanje počelo *Glavni među svim zmajevima*vidno se dosađivao. Sve sam to već vidio!- govorio bi zijevajući. A onda se odjednom na pozornici najvišeg brda pojavi Žuti zmaj. I *Glavni među svim zmajevima*zagleda se u njega. Žuti zmaj imao je boju poput najljepšeg maslačka. Ili, bolje rečeno, poput kikirikija. Bio je drugačiji. I zato se na poseban način izdvajao od drugih. Sjajno!- pomislio je *Glavni među svim zmajevima.*Sve su oči i njuške bile uprte u Žutog zmaja. Žuti zmaj se načas uplašio, a onda je duboko udahnuo i uvukao zrak kroz svoje nozdrve sve do svojih peta. Pomislio je na svog malenog prijatelja,*Najmanjeg od svih zelenih zmajeva*. Pomislio je koliko su oni dobri prijatelji. Toliko dobri, da kad bi imao toliko vatre u sebi, ta bi vatra ispunila cijelu kuglu zmajsku na kojoj žive zmajevi. A možda i ima upravo toliko? Neće znati sve dok ne proba. I tada, Žuti zmaj zamisli kako svojom vatrom želi obgrliti cijelu kuglu zmajsku i zagrliti je toplinom svog riga. A onda to i učini. Onako kako nitko to još nikada učinio nije. I proglase ga ovogodišnjim pobjednikom u rigoboju. I dodjele mu medalju za najbolji vatrorig koji je u povijesti zmajevskih natjecanja ikada bio održan. *Najmanji od svih zelenih zmajeva*prvi je čestitao Žutom zmaju na pobjedi.

(poveznica: <https://znatizelja.wordpress.com/2017/03/14/zuti-zmaj-nlp-prica-za-djecu/> ).

ZADATAK

* pročitati priču zajedno s djetetom te pritom stvoriti osjećaj topline i povezanosti
* razgovarati o tome kako je dijete doživjelo priču, je li razumjelo sadržaj, što je dijete zapamtilo, što mu se posebno svidjelo i slično
* postavljati djeci razna potpitanja, poticati dječji govor, po potrebi objašnjavati i proširivati priču davanjem primjera

CILJEVI I ZADACI:

Poticati dijete na pažljivo slušanje priče, potaknuti ga na prepričavanje i opisivanje dijelova priče te donošenje zaključaka i pouke priče.

1. **AKTIVNOST: „KAD SI SRETAN“**

Mali zeleni zmaj i mali žuti zmaj postali su prijatelji. Družili su se i igrali i bili jako sretni. Budite sretni i vi. Zapjevajte dobro nam znanu pjesmicu „Kad si sretan“ . Naravno uz pokrete.

(poveznica: <https://www.youtube.com/watch?v=30msupgH7jw> )

CILJEVI I ZADACI:

Poticati glazbeno stvaralaštvo, koncentraciju, svjesno i namjerno pamćenje teksta, izražavanje uz pokret što pridonosi vedrom i veselom raspoloženju.